**המרכז ללימודי גבריות**

**המרכז ללימודי גבריות**, היחיד מסוגו בישראל, מפנה זרקור אל חקר הגבריות כתחום מובחן בלימודי המגדר ומציע מגוון קורסים בנושאים כגון אבהות, חינוך, מיניות ועוד במסגרת לימודי התואר השני והשלישי. החל משנת 2018 המרכז מציע בנוסף קורסים ייעודיים במסגרת מסלול מגדר בשטח *[לינק למגדר בשטח]* לאקטיביזם חברתי ומגדרי, בדגש על העולם הרגשי של גברים והקניית כלים להתערבות ("גבריות בשטח")

***מה זה לימודי גבריות?*** לא רק לנשים יש דילמות של מגדר. גם גברים מתמודדים עם זהותם כגברים המשליכה על בחירותיהם במישור המשפחתי, האינטימי, המקצועי והציבורי. שאלות של גבריות מלוות את פעילותם בארגונים, בפוליטיקה ובצבא ומעצבות ערכים חינוכיים ודתיים. מאבקים אידיאולוגיים בין תפיסות שונות של גבריות הולידו את המהפכות הגדולות בתקופה המודרנית. כן, גם לגברים יש דילמות של מגדר ואלו מעצבות את פני החברה כולה.

***מה מטרת המרכז?*** המרכז מכשיר מזה כעשור דור ראשון של חוקרים, מחנכים, פעילים ומעצבי מדיניות להתחקות אחר קבוצות שונות של גברים, להכיר את עולמם הרגשי והתרבותי, לבחון את מוקדי הכוח הגבריים בחברה ולנתח את מרחב האפשרויות, כמו גם את המגבלות לשינוי חברתי ומגדרי.

***סוגיות בולטות למחקר ועשייה חברתית***:

* אבהות, משפחה ועבודה
* גבריות חדשה ואקטיביזם מגדרי
* העולם הרגשי של גברים והשיח הטיפולי
* אינטימיות, מיניות ואלימות
* חינוך, חניכה והסללה של בנים ונערים
* גבריות ודתיות
* החבורה הגברית ומועדונים חברתיים
* צבאיות ולאומיות
* גבריות הומוסקסואלית ותיאוריה קווירית
* גבריות בתקשורת ובתרבות הפופולארית

***מבין המרצים/ות בלימודי גבריות***

פרופ' דני קפלן, ראש המרכז ללימודי גבריות, עוסק באבהות, חברות גברית, רשתות חברתיות ומועדונים חברתיים, תקשורת, רגשות ולאומיות [לינק לחוקר בסגל התוכנית]

פרופ' אורנה ששון-לוי, מתמחה בחקר יחסי צבא-חברה-מגדר, אזרחות, אתניות, תנועות חברתיות [לינק לחוקרת]

ד"ר יאיר אפטר - ד"ר לעבודה סוציאלית, חוקר פסיכולוגיה של גברים ועמדות כלפי עזרה נפשית מקצועית, פסיכותרפיסט ומלמד טיפול רגיש מגדר בגברים [לינק לחוקר]

ד"ר ירון שוורץ –מתמחה במגדר וחינוך, התנהגויות מיניות של בני נוער, תוכניות התערבות לשוויון מגדרי, הכשרה להוראת תחום המגדר במגזר החילוני והדתי [לינק לחוקר]

ד"ר רונית עיר-שי - מתמחה ביהדות ומגדר, פמיניזם דתי, אתיקה מינית, להטב"יות ויהדות, הבניית גבריות ונשיות בהלכה.

ד"ר גילי הרטל – עוסקת במרחבים להט"בים ומתמחה במחקר תיירות גאה של גברים הומואים לישראל [לינק לחוקרת].

**קורסים בגבריות שניתנים בשנת תשע"ט (2018-19) [**לינק מכל קורס לסילבוס באתר התוכנית]

קפלן, דני - מבוא ללימודי גבריות

קפלן, דני - אבהות חדשה: המהפכה המתמהמהת

קפלן, דני – תקשורת, תרבות ומגדר

אפטר, יאיר - גברים ושינוי: במרחב האישי הבין-אישי והחברתי

אפטר, יאיר - כלים קבוצתיים להתערבות עם גברים (סדנא)

שוורץ, ירון - בנים, גברויות וחינוך לשוויון מגדרי

שוורץ, ירון- מגדר ומיניות – נערים ונערות

הרטל, גילי - תיאוריה קווירית

הרטל, גילי - מרחב, מיניות, מגדר

ברזילי-לומברוזו, רות - מגדר ואלימות

=======================================